CELEX: C2006/261/44
Language: lv
Date: 2006-10-28 00:00:00
Title: Lieta T-234/06: Prasība, kas celta 2006. gada 4. septembrī — Torresan pret ITSB — Klosterbrauerei Weissenohe ( CANNABIS )

28.10.2006   
            
            
               LV
            
            
               Eiropas Savienības Oficiālais Vēstnesis
            
            
               C 261/23
            
         Prasība, kas celta 2006. gada 4. septembrī — Torresan pret ITSB — Klosterbrauerei Weissenohe (“CANNABIS”)
   (Lieta T-234/06)
   (2006/C 261/44)
   Valoda, kādā sagatavots prasības pieteikums — itāļu
   Lietas dalībnieki
   
      Prasītājs: Giampietro Torresan, Schonenfels (Šveice) (pārstāvis — Gianluca Recher, Avvocato)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otrs procesa Apelāciju padomē dalībnieks: Klosterbrauerei Weissenohe GmbH & Co. KG
   
   Prasītāja prasījumi:
   
               —
            
            
               atcelt Apelāciju otrās padomes 2006. gada 29. jūnija lēmumu lietā R 517/2005-2, kas pa faksimilu paziņots 2006. gada 5. jūlijā, un apstiprināt Kopienas preču zīmes “CANNABIS” attiecībā uz 32. un 33. klasi reģistrāciju;
            
         
               —
            
            
               jebkurā gadījumā atlīdzināt visa procesa kopumā tiesāšanās izdevumus, ieskaitot tiesāšanās izdevumus abās iepriekšējās instancēs ITSB.
            
         Pamati un galvenie argumenti
   
      Kopienas preču zīme, kuru lūdz atzīt par spēkā neesošu: vārdiska preču zīme “CANNABIS” (reģistrācijas pieteikums Nr. 001073949) attiecībā uz 32., 33. un 42. klasē ietilpstošajām precēm un pakalpojumiem.
   
      Kopienas preču zīmes īpašnieks: prasītājs.
   
      Lietas dalībnieks, kas lūdz atzīt Kopienas preču zīmi par spēkā neesošu: Klosterbrauerei Weissenohe GmbH & Co. KG.
   
      Personas, kas lūdz atzīt Kopienas preču zīmi par spēkā neesošu, preču zīmes tiesības: prasītāja procesā atzīt par spēkā neesošu nenorāda nevienu preču zīmi. Prasība atzīt par spēkā neesošu Kopienas preču zīmi attiecas uz 32. (alus) un 33. (vīni, spirtotie dzērieni, liķieri, gāzētie vīni, dzirkstošie vīni, šampanietis) klasē ietilpstošajām precēm.
   
      Anulēšanas nodaļas lēmums: daļēji apmierināt prasību atzīt par spēkā neesošu, atzīstot par spēkā neesošu Kopienas preču zīmes reģistrāciju attiecībā uz 32. un 33. klasē ietilpstošajām precēm.
   
      Apelāciju padomes lēmums: apelāciju noraidīt.
   
      Izvirzītie pamati: Regulas (EK) Nr. 40/94 par Kopienas preču zīmi 7. panta 1. punkta c) apakšpunkta pārkāpums un kļūdaina piemērošana, un pretruna apstrīdētā lēmuma pamatojumā.